תקנות איסור צריכת זנות (אמצעי חלופי להטלת קנס)

{{ח:התחלה}}
{{ח:כותרת|תקנות איסור צריכת זנות (אמצעי חלופי להטלת קנס), התש״ף–2020}}

{{ח:פתיח-התחלה}}
{{ח:תיבה|ק״ת תש״ף, 2553|תקנות איסור צריכת זנות (אמצעי חלופי להטלת קנס)|https://olaw.org.il/takanot/takanot-8733.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 5|סעיף 5}} {{ח:חיצוני|חוק איסור צריכת זנות (הוראת שעה ותיקון חקיקה)|לחוק איסור צריכת זנות (הוראת שעה ותיקון חקיקה), התשע״ט–2019}} (להלן – החוק), בהסכמת שר העבודה הרווחה והשירותים החברתיים, ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: אמצעי חלופי}}

{{ח:פנימי|פרק ב|פרק ב׳: הודעת תשלום קנס והגשת בקשה להשתתפות באמצעי חלופי}}

{{ח:פנימי|פרק ג|פרק ג׳: בדיקת התאמה להשתתפות באמצעי חלופי}}

{{ח:פנימי|פרק ד|פרק ד׳: השלמת האמצעי החלופי}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אדם שהוטל עליו קנס“ – אדם שהוטל עליו קנס לפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 2|סעיף 2 לחוק}};
{{ח:ת|סוג=הגדרה}} ”אמצעי חלופי“ – כהגדרתו {{ח:חיצוני|חוק איסור צריכת זנות (הוראת שעה ותיקון חקיקה)#סעיף 5|בסעיף 5(א) לחוק}};
{{ח:ת|סוג=הגדרה}} ”הודעת תשלום קנס“ – הודעה על הטלת קנס לפי {{ח:חיצוני|חוק העבירות המינהליות#סעיף 8|סעיף 8(ב) לחוק העבירות המינהליות}} בשל עבירה לפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 2|סעיף 2 לחוק}};
{{ח:ת|סוג=הגדרה}} ”חוק העבירות המינהליות“ – {{ח:חיצוני|חוק העבירות המינהליות|חוק העבירות המינהליות, התשמ״ו–1985}};
{{ח:ת|סוג=הגדרה}} ”מועד מאוחר“ – שישה חודשים מיום המצאת הודעת תשלום קנס לאדם שהוטל עליו קנס;
{{ח:ת|סוג=הגדרה}} ”קצין מבחן“ – מי שהתמנה לכך לפי {{ח:חיצוני|פקודת המבחן|פקודת המבחן [נוסח חדש], התשכ״ט–1969}} (להלן – פקודת המבחן);
{{ח:ת|סוג=הגדרה}} ”קצין מבחן ראשי“ – מי שהתמנה לכך לפי {{ח:חיצוני|פקודת המבחן|פקודת המבחן}}, או קצין מבחן מטעמו;
{{ח:ת|סוג=הגדרה}} ”תובע“ – כמשמעותו {{ח:חיצוני|חוק העבירות המינהליות#סעיף 8א|בסעיף 8א לחוק העבירות המינהליות}}.

{{ח:קטע2|פרק א|פרק א׳: אמצעי חלופי}}

{{ח:סעיף|2|אמצעי חלופי}}
{{ח:ת}} אמצעי חלופי יופעל על ידי שירות המבחן או מי מטעמו, בליוויו ובהתאם להנחייתו, והוא אחד מאלה:
{{ח:תת|(1)}} סדנה קבוצתית פסיכו־חינוכית בהיקף שלא יפחת מ־6 שעות ולא יעלה על 10 שעות;
{{ח:תת|(2)}} מענה פרטני שאישר קצין מבחן ראשי, בהיקף שלא יפחת מ־6 שעות ולא יעלה על 10 שעות, וזאת רק אם אותו אדם אינו יכול להשתתף בסדנה פסיכו־חינוכית כאמור בפסקה (1) (להלן – הסדנה), בשל אחת הסיבות האלה:
{{ח:תתת|(א)}} הסדנה אינה מתנהלת בשפה שהאדם שהוטל עליו קנס מבין ודובר אותה, או בתרגום לשפה כאמור לרבות שפת סימנים;
{{ח:תתת|(ב)}} לא מתקיימת סדנה במרחק סביר ממקום מגוריו של האדם שעליו הוטל קנס במועד שיאפשר את השלמתה עד המועד המאוחר;
{{ח:תתת|(ג)}} האדם שעליו הוטל הקנס יתקשה קושי של ממש להשתתף בסדנה, בשל צורך ייחודי, כגון קושי פיזי, נפשי או שכלי לרבות קוגניטיבי.

{{ח:קטע2|פרק ב|פרק ב׳: הודעת תשלום קנס והגשת בקשה להשתתפות באמצעי חלופי}}

{{ח:סעיף|3|מידע על אמצעי חלופי בהודעת תשלום קנס}}
{{ח:ת}} הודעת תשלום קנס תכיל מידע על אודות האמצעי החלופי, האפשרות להגיש בקשה להשתתפות באמצעי החלופי ודרכי הגשת בקשה כאמור.

{{ח:סעיף|4|מועד מאוחר לתשלום קנס}}
{{ח:ת}} על אף האמור {{ח:חיצוני|חוק העבירות המינהליות#סעיף 16|בסעיף 16 לחוק העבירות המינהליות}} ולפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 5|סעיף 5(ב) לחוק}}, תשלום קנס בעבירה מינהלית לפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 2|סעיף 2 לחוק}} יידחה למועד מאוחר, והגשת בקשה לאמצעי חלופי לא תדחה את המועד לתשלום הקנס מעבר לכך אלא בנסיבות כאמור {{ח:פנימי|סעיף 12|בתקנה 12}}.

{{ח:סעיף|5|הגשת בקשה להשתתפות באמצעי חלופי}}
{{ח:תת|(א)}} אדם שהוטל עליו קנס רשאי להגיש בקשה להשתתף באמצעי חלופי בתוך 30 ימים מיום שהומצאה לו הודעת תשלום הקנס.
{{ח:תת|(ב)}} הגיש אדם שהוטל עליו קנס בקשה להשתתפות באמצעי חלופי לאחר המועד הקבוע בתקנת משנה (א), תיבדק הבקשה רק אם שוכנע התובע שהבקשה לא הוגשה במועד בשל סיבות שלא היו תלויות במבקש ושמנעו ממנו להגישה במועד, והיא הוגשה מיד לאחר שהוסרה המניעה.
{{ח:תת|(ג)}} הגיש אדם שהוטל עליו קנס בקשה להשתתפות באמצעי חלופי כאמור בתקנת משנה (א), ובאותו מועד הגיש גם בקשה לביטול הודעת תשלום הקנס כאמור {{ח:חיצוני|חוק העבירות המינהליות#סעיף 8א|בסעיף 8א(א) לחוק העבירות המינהליות}}, תיבדק בקשתו להשתתף באמצעי חלופי רק לאחר שהתובע המציא לו את החלטתו בבקשת הביטול, ואולם אם הגיש אדם שהוטל עליו קנס בקשה להשתתפות באמצעי חלופי, הוא אינו רשאי להגיש בקשה לביטול הודעת תשלום הקנס לאחר מכן.
{{ח:תת|(ד)}} הגיש אדם שהוטל עליו קנס בקשה לביטול הודעת תשלום קנס ונדחתה בקשתו, רשאי הוא להגיש בקשה להשתתפות באמצעי החלופי בתוך 30 ימים ממועד המצאת ההחלטה בבקשת הביטול כאמור.
{{ח:תת|(ה)}} הגיש אדם שהוטל עליו קנס בקשה להשתתפות באמצעי חלופי כאמור בתקנת משנה (א), הוא אינו רשאי להודיע על רצונו להישפט כאמור {{ח:חיצוני|חוק העבירות המינהליות#סעיף 8|בסעיף 8(ג) לחוק העבירות המינהליות}} אלא אם כן הודיע לקצין המבחן כי הוא חוזר בו מבקשתו להשתתפות באמצעי החלופי טרם מועד תחילת האמצעי החלופי שנקבע לו, או אם החליט קצין מבחן לדחות את בקשתו לפי {{ח:פנימי|סעיף 7|תקנה 7}}; הודעה על בקשה להישפט כאמור תומצא בתוך 30 ימים מיום שהודיע אדם שהוטל עליו קנס על חזרתו מבקשתו או לאחר הודעת קצין המבחן על דחיית הבקשה, לפי העניין, ובקשתו תיבחן לפי {{ח:חיצוני|חוק העבירות המינהליות#סעיף 13|סעיף 13 לחוק העבירות המינהליות}}.

{{ח:קטע2|פרק ג|פרק ג׳: בדיקת התאמה להשתתפות באמצעי חלופי}}

{{ח:סעיף|6|מפגש עם קצין מבחן}}
{{ח:ת}} הוגשה בקשה להשתתפות באמצעי חלופי לפי {{ח:פנימי|סעיף 5|תקנה 5(א)}}, יוזמן האדם שהוטל עליו קנס למפגש עם קצין מבחן בתוך 45 ימים ממועד הגשת הבקשה, או בתוך 30 ימים ממועד המצאת ההחלטה בבקשה לביטול הודעת תשלום הקנס אם הוגשה כאמור {{ח:פנימי|סעיף 5|בתקנה 5(ג)}}; המפגש יכלול, בין השאר, מתן מידע לאדם על האמצעי החלופי, בדיקת התאמתו להשתתפות באמצעי החלופי והצעה להפנייתו למענים נוספים, אם יש צורך.

{{ח:סעיף|7|בדיקת התאמה להשתתפות באמצעי חלופי}}
{{ח:תת|(א)}} קצין מבחן רשאי לדחות בקשת אדם שהוטל עליו קנס להשתתפות באמצעי חלופי, אם מצא שאין בהשתתפות אותו אדם באמצעי החלופי כדי לענות על מטרות האמצעי החלופי לפי {{ח:חיצוני|חוק איסור צריכת זנות (הוראת שעה ותיקון חקיקה)#סעיף 5|סעיף 5(א) לחוק}}, ובכלל זה בשל אי־נכונותו או הסכמתו של אותו אדם להשתתפות באמצעי החלופי, בשל חשש לפגיעה באחרים באמצעי החלופי, או בשל מצב נפשי, התנהגותי, בריאותי או שכלי לרבות קוגניטיבי אשר מונע את התאמתו גם למענה פרטני כמשמעותו {{ח:פנימי|סעיף 2|בתקנה 2(2)}}.
{{ח:תת|(ב)}} קצין מבחן יחליט בדבר התאמת האדם שהוטל עליו הקנס להשתתפות באמצעי החלופי בתוך 30 ימים ממועד בדיקת התאמת השתתפותו כאמור {{ח:פנימי|סעיף 6|בתקנה 6}}.
{{ח:תת|(ג)}} אדם שנדחתה בקשתו להשתתפות באמצעי חלופי לפי סעיף קטן (א), רשאי לפנות לקצין מבחן ראשי בבקשה לבדיקת התאמה חוזרת בתוך 15 ימים מיום שהודיע קצין המבחן על דחיית הבקשה.

{{ח:קטע2|פרק ד|פרק ד׳: השלמת האמצעי החלופי}}

{{ח:סעיף|8|השלמת האמצעי החלופי}}
{{ח:תת|(א)}} בתחילת האמצעי החלופי יוסברו לאדם המשתתף בו הכללים שעליו לעמוד בהם לצורך השלמת האמצעי החלופי.
{{ח:תת|(ב)}} קצין מבחן יחליט אם אדם השלים את השתתפותו באמצעי החלופי בהתאם לעמידתו בכללים כאמור בתקנת משנה (א), ואם יש צורך יזמן אותו למפגש מסכם, אשר יכול לכלול גם הצעה להפניה למענים נוספים.
{{ח:תת|(ג)}} נוכחות חלקית לא תיחשב כהשלמת האמצעי החלופי, אלא אם כן אישר קצין מבחן היעדרות של עד 10% ממשך ההשתתפות הכולל.
{{ח:תת|(ד)}} קצין מבחן ראשי רשאי להתיר לאדם שהשתתף באמצעי החלופי באופן חלקי להשלים את השתתפותו, בנסיבות מיוחדות ובאופן שיורה לו.

{{ח:סעיף|9|השלמת האמצעי החלופי כחלופה לקנס}}
{{ח:ת}} השלים אדם שהוטל עליו קנס את האמצעי החלופי לפי {{ח:פנימי|סעיף 8|תקנה 8}}, יראו אותו כאילו שילם את הקנס המינהלי לפי {{ח:חיצוני|חוק העבירות המינהליות#סעיף 23|סעיף 23 לחוק העבירות המינהליות}}.

{{ח:סעיף|10|השלמת האמצעי החלופי כחלופה לקנס בעבירה חוזרת}}
{{ח:ת}} השלים אדם שהוטל עליו קנס בשל עבירה מינהלית חוזרת כמשמעותה {{ח:חיצוני|חוק איסור צריכת זנות (הוראת שעה ותיקון חקיקה)#סעיף 4|בסעיף 4 לחוק}}, את האמצעי החלופי לפי {{ח:פנימי|סעיף 8|תקנה 8}}, יבוא האמצעי החלופי חלף מחצית גובה הקנס המינהלי שהוטל עליו; השלים את האמצעי החלופי ושילם את מחצית גובה הקנס, יראו אותו כאילו שילם את הקנס המינהלי לפי {{ח:חיצוני|חוק העבירות המינהליות#סעיף 23|סעיף 23 לחוק העבירות המינהליות}}.

{{ח:סעיף|11|החזר תשלום קנס לאחר השלמת השתתפות}}
{{ח:ת}} שילם אדם סכום כסף בשל הקנס המינהלי ולאחר מכן השלים את האמצעי החלופי לפי {{ח:פנימי|סעיף 8|תקנה 8}}, יוחזר לו הסכום ששילם לפי {{ח:חיצוני|חוק העבירות המינהליות#סעיף 17א|סעיף 17א(א) לחוק העבירות המינהליות}}.

{{ח:סעיף|12|הארכת מועד תשלום הקנס בנסיבות מיוחדות במטרה לאפשר השלמת השתתפות}}
{{ח:ת}} על אף הוראות {{ח:פנימי|סעיף 4|תקנה 4}} ולאחר שהתקבלה החלטת קצין מבחן לפי {{ח:פנימי|סעיף 7|תקנה 7(ב)}}, בנסיבות שבהן לא מתאפשר לשירות המבחן להציע השלמת השתתפות באמצעי חלופי בתוך תקופת המועד המאוחר, ובכלל זה כאשר המועד שבו תושלם ההשתתפות באמצעי החלופי צפוי להיות לאחר המועד לתשלום הקנס שהוטל על אדם, רשאי קצין מבחן ראשי לאשר לאדם שהוטל עליו קנס את דחיית המועד המאוחר לתשלום הקנס לתקופה נוספת ובלבד שלא תעלה על שלושה חודשים מתום המועד המאוחר.

{{ח:סעיף|13|תחילה}}
{{ח:ת}} תחילתן של תקנות אלה חודשיים מיום פרסומן.
{{ח:ת}} {{ח:הערה|(התקנות פורסמו ביום 2.9.2020).}}

{{ח:חתימות|ו׳ באלול התש״ף (26 באוגוסט 2020)}}
* '''אבי ניסנקורן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]